Skuus, nog ''n vraag | Health24
Skuus, nog ''n vraag
Het dokter al van die produk Antagolin gehoor? Soos ek verstaan help dit veral met insulien weerstandigheid. Gaan vir die dr ook mô re vra daaroor, want soos ek verstaan kan mens dit saam met die Gluco(iets) gebruik - ken nie eers my pille se naam nie (AI)
Soos ek verstaan die Banaba blare in die produk laat mens se maag baie werk. Ek wat reeds ietwat van ''n senitiewe maag het, sal seker daarteen gewys word om dit te gebruik, of hoe?
Ja, ek het al van Antagolin gehoor en daaroor opgelees, maar tot dusver kan ek geen streng wetenskaplike resultate vind nie, wat kan staaf dat die produk wel vir diabetes of insulienweerstand werk en ook geen erge nadelige newe-effekte het nie. Ek kan dit dus nog nie aanbeveel nie. Indien jy wel 'n sensitiewe maag het, dan sal dit nie eintlik raadsaam wees om 'n produk wat soos 'n lakseermiddel werk, te neem nie. Onthou ook dat dit potensieel nadelig kan wees om 2 produkte gelyk te neem wat albei jou bloedsuikervlakke verlaag. Mens kan nogal "too much of a good thing" ervaar as jou bloedsuikervlakke so laag daal dat jy nou weer hipoglisemies word (gekenmerk deur moegheid, floutes, hoofpyn, bewerasies, verwarring, prikkelbaarheid, ens). Vra asb vir die dokter wat jou Glucophage voorskryf voordat jy Enige Ander Medisyne neem, veral as jy dit dit self oor die toonbank koop.